recursal/SuperWikiNEXT-32B huggingface dataset:
Dinosaurinspirert rasteplass i Goseong.
**Goseong** (*Goseong-gun*) er et fylke i provinsen Sør-Gyeongsang i Sør-Korea.

Klimaet er mildt hele året, med sørøstlige vinder gjennom sommeren og nordvestlige om vinteren. Goseong var et senter i det tidligere kongedømmet Gaya, og fylket arrangerer Sogayafestivalen for å markere dette.

General I Sun-sin slo tilbake et japansk angrep ved Danghangpo i 1592 nær Goseong.

Næringsliv
----------

Goseong ble i juli 2007 utpekt som et kluster innenfor skipsbygging, sammen med nabofylket Geoje.

I fylket er det oppdaget mange spor etter dinosaurer. World Dinosaur Expo gikk av stabelen i fylte i 2009, og det deltar også på International dinosaur festival i Zigong, Kina, som også er fylkets søsterby. De fossile sporene funnet i fylket er blant de mest omfattende som en har funnet i Asia med over 1 900 fotavtrykk i området sørøst i landet.

Sør-Koreas motorvei 35 fra Tongyeong til Daejeon går gjennom fylket.

Administrativ inndeling
-----------------------

Fylket er inndelt i ett eup (småby) og 13 myeon (bydel), og disse er videre inndelt i 119 ri (landsby).

* Goseong-eup
* Daega-myeon
* Donghae-myeon
* Gaecheon-myeon
* Georyu-myeon
* Guman-myeon
* Hai-myeon
* Hail-myeon
* Heohwa-myeon
* Maan-myeon
* Samsan-myeon
* Sangri-myeon
* Yeonghyeon-myeon
* Yeongo-myeon

Søster- og vennskapsbyer
------------------------

* USAs flagg Glendale, California, USA (2006)
* Australias flagg City of Blue Mountains, Australia (2008)
* Japans flagg Kasaoka, Japan (2008)
* Folkerepublikken Kinas flagg Zigong, Kina (2009)

Kjente personer fra Sancheong
-----------------------------

* Sim Bong-geun, president ved Dong-A University

Referanser
----------

1. ↑  가야 지배자들의 무덤을 찾아서 Dayliannews

Eksterne lenker
---------------

* Offisielt nettsted Rediger på Wikidata

* (en) Goseong, Gyeongsangnam-do – kategori av bilder, video eller lyd på Commons Rediger på Wikidata
* (en) World Dinosaur Expo

| * v
* d
* r
Sør-Gyeongsang |
| --- |
| Hovedstad | Changwon |  |
| Byer | Geoje **·** Gimhae **·** Jinju **·** Miryang **·** Sacheon **·** Tongyeong **·** Yangsan |
| Fylker | Changnyeong **·** Geochang **·** Goseong **·** Hadong **·** Haman **·** Hamyang **·** Hapcheon **·** Namhae **·** Sancheong **·** Uiryeong |

Portal: Korea

|  |  |
| --- | --- |
| Oppslagsverk/autoritetsdata | VIAF **·** GeoNames **·** GeoNames **·** MusicBrainz
 |
**Robert Cook Murray** (født 18. februar 1870 i Edinburgh, død 28. april 1948) var en britisk skytter som deltok i de olympiske leker 1912 i Stockholm.

Murray ble olympisk mester i skyting under OL 1912 i Stockholm. Han var med på det britiske laget som vant lagskytingen i 50 meter rifle med 762 poeng foran Sverige med 748. De andre på laget var William Pimm, Edward Lessimore og Joseph Pepé. Det var seks lag med fire mann på hvert som deltok i konkurransen. Murray skjøt 185 poeng som var det svakeste resultatet på det britiske laget.

OL-medaljer
-----------

* 1912 Sveriges flagg Stockholm – Gull **Gull** i skyting, 50 meter rifle lagskyting (Storbritannia)

Referanser
----------

1. ↑   sports-reference.com, www.sports-reference.com, besøkt 25. januar 2016[Hentet fra Wikidata]

Eksterne lenker
---------------

* (en) Robert Murray – Olympedia Rediger på Wikidata

* (en) Robert Murray – Sports-Reference (OL-resultater – arkivert) Rediger på Wikidata

* (en) Robert Murray – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Yngvar Trygvassønn Gjessing** (født 19. september 1938) er en norsk professor i meteorologi. Han er professor emeritus ved Universitetet i Bergen og professor II Universitetsstudiene på Svalbard (UNIS). 

Gjessing avla i 1965 hovedfagseksamen i meteorologi ved Universitetet i Bergen. I sitt virke som forsker har Gjessing deltatt i sju ekspedisjoner til Antarktis. Gjessing var sentral i oppbygningen av universitetsmiljøet på Svalbard, institusjonalisert gjennom UNIS, og var tilknyttet dette som professor. Hans internasjonale engasjement har også kommet til uttrykk gjennom innsats for meteorologiutdanningen i Tibet.

Kongen utnevnte i 2006 Gjessing til ridder av 1. klasse av St. Olavs Orden for «innsats for forskning og undervisning.»

Referanser
----------

1. ↑  «St. Olavs orden til Yngvar Gjessing», *På Høyden*, Universitetet i Bergen, 13. desember 2006.
2. ↑  «Yngvar Trygvessønn Gjessing»[*død lenke*], kongehuset.no, 4. desember 2006.

Eksterne lenker
---------------

* (no) Publikasjoner av Yngvar Gjessing i BIBSYS
* (no) Publikasjoner av Yngvar Gjessing i forskningsdokumentasjonssystemet CRIStin

|  |  |
| --- | --- |
| Oppslagsverk/autoritetsdata | CRIStin
 |
**Blandingskorrosjon** er en korrosjonsprosess i karst som oppstår der vannmasser av ulik opprinnelser blir blandete. Fenomenet bidrar til å forklare hvorfor karstholer i det hele tatt kan dannes på stort dyp, hvor grunnvannet egentlig skulle ha kommet i kjemisk likevekt med bergingsmassen og ikke lenger virke korroderende.

Forutsetningen for blandingskorrosjon er at de to vassmassene har hatt kontakt med miljø med ulikt innhold av karbondioksid (CO2). Dette kan skje ved at den ene vannmassen har infiltrert gjennom jord, som har relativt høyt innhold av CO2, og den andre ikke. Når disse vassmassene flyt gjennom skar sprekker, vil de snart komme i kjemisk likevekt med kalksteinen og ikke lenger virke utvidende på sprekkene. Men dersom disse to vassmassene blir blandete hvor sprekkesystemene krysser hverandre, vil kjemiske reaksjoner frigjøre CO2, slik at vannmassen på nytt kan tære på veggene og danne huler.

Eksterne lenker
---------------

* Blandingskorrosjon. (2009, 14. februar). I Store norske leksikon. Hentet 17. november 2013 fra http://snl.no/blandingskorrosjon.
**Sambandskolen** (SBS) tilhører førkrigsskolene, og ble egentlig opprettet så tidlig som i 1914, da Marinens Signalskole ble vedtatt etablert sammen med Marinens Skyteskole under navnet Marinens Skyte- og Signalskole. Først 1. juli 1934 ble Sjøforsvarets Signalskole etablert som selvstendig skole i Horten. 1. juni 1946 ble SJøforsvarets sambandsinspeksjon (SSI) med Sambandskolen etablert i Horten. Ved skillet mellom Marinen og Kystartilleriet i 1949, ble navnet Marinens Sambandsinspeksjon (MSI). I 1953 vedtok Stortinget at inspeksjonsvirksomheten ved MSI skulle overføres til Sjøforsvarets overkommando/Admiralstaben, og den gjenværende skolen fikk navnet Marinens sambandsskole (MSBS) 1. september 1953. 1. desember 1960 skiftet forsvasgrenen navn til Sjøforsvaret igjen etter sammenslåingen med Kystartilleriet, og 1. januar 1962 ble så Sjøforsvarets sambandsskole (SBS) etablert ved Sjøforsvarets våpenskolesenter på Haakonsvern.

Referanser
----------

1. ↑  Garvik, Øyvind (2004). *KNM Tordenskjold 1964-2004*. Sjømilitære Samfund ved Norsk Tidsskrift for Sjøvesen. s. 29. ISBN 82-92217-15-0.
**Antonette Helene Grønn Braarvig** (født 1901 i Lillesand, død 1987) var en norsk psykiater. Hun var Norges første kvinnelige overlege og sykehusdirektør, ved det psykiatriske Eg sykehus i Kristiansand fra 1946 til 1969.

Braarvig tok medisinsk embetseksamen i 1928 og ble assistentlege ved Rønvik sykehus fram til 1933, da hun ble lege ved Ullevål sykehus. Hun hadde deretter opphold både ved Rikshospitalet, Universitetes psykiatriske klinikk, og Rikshospitalet i Oslo.

Den 1. juni 1946 ble hun utnevnt til første kvinnelige sykehusdirektør i Norge, ved Eg sykehus. Samme år hadde hun blitt godkjent spesialist i psykiatri etter studieopphold i Tyskland og Østerrike. Hun pensjonerte seg i barndomsbyen Lillesand etter 23 år ved Eg.

Under Braarvigs ledelse ble samtlige 86 lobotomiinngrep ved Eg sykehus foretatt.

Antonette Braarvig var søster av forfatteren Hans Braarvig.

Referanser
----------

1. ↑  Michelsen, Paul Güttner og Ernst Pettersen. 1981. *Eg sykehus 100 år, 1881-1981*, side 129.
Monument over Alcover i Manacor
**Antoni Maria Alcover i Sureda** (født 2. februar 1862 i Santa Cirga ved Manacor på Mallorca i Spania, død 8. januar 1932 i Palma) var en mallorkansk folklorist, språkforsker og forkjemper for det katalanske språk.

Liv og virke
------------

### Prest

Alcover ble ordinert til prest i 1886.

### Katalansk språk

I 1879 byttet han i sitt forfatterskap skriftspråk fra kastiljansk til katalansk. Under psevdonymet Jordi d'es Racó utga han innsamlede stykker fra folkelitteraturen. 

Han reiste rundt for å samle språkprøver på det han mente var varianter av katalansk. Han var forkjemper for det katalanske språks enhet og utga en ordboken *Diccionari Alcover-Moll*, også kjent som *Diccionari català-valencià-balear*, et verk på ti bind. Fra 1902 til 1936 drev han ordboksprosjektet *Bolletí del Diccionari de la Llengua Catalana*, et arbeid som ble videreført av Francesc de Borja Moll. I 1906 sammenkalte han til den første katalanske språkkongress, avholdt i Barcelona.

Alcover ble i 1911 valgt til formann for filologisk seksjon i Institut d'Estudis Catalans.

Ettermæle
---------

Institució Pública Antoni M. Alcover er oppkalt etter ham og arbeider for å ivareta hans innsats og fremme mallorkansk språk og kultur.

Referanser
----------

1. ↑   datos.gob.es[Hentet fra Wikidata]
2. ↑   apmembres2.iec.cat[Hentet fra Wikidata]
3. ↑  «Antoni Maria Alcover i Sureda», Gran Enciclopèdia Catalana.
4. 1 2 3 4  Buffery, Helena og Elisenda Marcer: *Historical Dictionary of the Catalans*, Lanham: Scarecrow Press, 2011, s. 32.
5. ↑  «Història de la Institució», Institució Pública Antoni M. Alcover.

Eksterne lenker
---------------

* Nettsted om Alcover

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC **·** NKC **·** BNE
 |
**Alluitsoq** (også kalt *Agdluitsoq* og *Lichtenau*) er en liten bygd i Nanortalik kommune, som er Grønlands sydligste kommune. 

Navnet *Alluitsoq* betyr «som er uten selens pustehull i isen», og det danske navnet *Lichtenau* kommer fra den elven som renner gjennom bygda. 

Bygda har pr 2007 kun seks innbyggere. Den ble etablert som en misjonsstasjon i 1774, og mange av de bygningene som ble satt opp den gang finnes fortsatt, bl.a. presteboligen. Presteboligen ble kjøpt i 1942 av stiftelsen «Gertrud Rask Minde», og ble brukt til barnehjem fram til ca. 1980. 

I 2007 innvilget Finansutvalget i Landstinget 2,8 millioner til å bygge ny anløpsbro med tilhørende infrastruktur, bl.a. et nytt vannverk. Dette er nødvendig for å kunne renovere verneverdige bygninger her, som er et nødvendig steg for å etablere turistfasiliteter her. Renoveringen blir etablert som et lærlingeprosjekt. Målet er å etablere et kultur-, utdannings- og konferansesenter her. Det danske fondet Realdania står som investor i dette prosjektet.

Referanser
----------

1. ↑  ; *Statistikbanken*; arkiv-URL: ; arkiveringsdato: 14. mai 2020; besøksdato: 12. februar 2020.
2. ↑  Inge S. Rasmussen (19.07.2007). «Finansudvalg vender på tallerken». Sermitsiaq. Arkivert fra originalen 18. mars 2008. Besøkt 17.09.2007.

Eksterne lenker
---------------

* Historiske bilder fra Alluitsoq

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** GeoNames
 |
**Florø radio (LGL)** var en kystradiostasjon lokalisert i Florø i Sogn og Fjordane. Stasjonen ble opprettet i 1938 etter krav fra «Ruteskipenes Befalsforbund». Bakgrunnen var blant annet flere grunnstøtinger av hurtigrutene i Florø-leia.

Stasjonen ble lagt ned 1. januar 2018 i forbindelse med modernisering og omorganisering i Telenor Kystradio.

Florø radios ansvarsområde omfattet sjø- og havområdene i og utenfor fylkene Sogn og Fjordane, Møre og Romsdal, Sør-Trøndelag og Nord-Trøndelag og strakk seg fra Fedje og Osebergfeltet i sør til Rørvik og Heidrunfeltet i nord. I mai 2004 overtok stasjonen fjernstyringen av Ørlandet radios radioanlegg etter at denne stasjonen ble stengt.

Florø radio spilte en viktig rolle innen maritim radiokommunikasjon, sjøsikkerhet og redningstjeneste den nordlige delen av Nordsjøen og Norskehavet.

Referanser
----------

1. ↑  «Fra fem til to kystradiostasjoner». *kystradio.no*. Arkivert fra originalen 1. januar 2018. Besøkt 1. januar 2018.
2. ↑  Hegvik, Paul Aage (4. februar 2014). «Sjarkmannskap i nød kontaktet nedlagt kystradiostasjon». *www.fosna-folket.no*. Besøkt 15. desember 2016.
3. ↑  «Florø Radio fekk ny mast». *www.firdaposten.no*. 22. juni 2013. Besøkt 15. desember 2016.
4. ↑  «Falsk trygghet med båtradio - Seilas.no». *Norsk Maritimt Forlag - Seilas.no*. 31. august 2011. Besøkt 15. desember 2016.

Eksterne lenker
---------------

* Info fra Telenor Kystradio
***Austropassalus*** er en slekt av biller som lever i død ved. De tilhører gruppen skarabider (Scarabaeoidea). Slekten omfatter bare én kjent art.

Utseende
--------

Middelsstore, langstrakte, jevnbrede biller. På farge er de svarte eller mørkebrune. **Hodet** er stort og bredt med små, runde fasettøyne. Midt i pannen sitter det et kort horn. Overleppen (labrum) og kjevene (mandiblene) er sterkt utviklet, de sistnevnte godt synlige ovenfra. Antennene er 10-leddete, C-formede, men ikke knebøyde, de ytterste fem leddene har bladlignende utskudd og danner en løs vifte som ikke kan lukkes. **Brystskjoldet** (pronotum) er avrundet firkantet sett ovenfra, bredere enn langt, blankt, med en lengdefure i midten. Det er et tydelig, smalt skille mellom brystskjoldet og dekkvingene. **Dekkvingene** er ganske lange, parallellsidige, blanke, med kraftige punktrader.

Levevis
-------

Voksne og larver lever sammen i råtnende ved, og danner en slags samfunn. Dette kalles subsosialitet og er uvanlig hos biller. De voksne billene tygger trefliser som de fôrer til larvene, og hjelper dermed fordøyelsen. Både voksne og larver spiser dessuten de voksne billenes avføring (såkalt koprofagi). Dette øker næringsutbyttet siden avføringen har blitt infisert med mikroflora (bakterier og andre mikroorganismer) som frigjør næringsstoffer fra treet. De voksne billene hjelper også larvene til å bygge et puppekammer der de kan forvandle seg til en puppe. Voksne og larver kommuniserer seg imellom med lyd, og minst 14 forskjellige lydytringer er identifisert. De voksne billene lager lyd bed å gni bakkroppen mot vingene, larvene ved å gni det bakre beinparet mot hoftene til det midtre beinparet.

Utbredelse
----------

Arten er utbredt i Australia (Queensland).

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien Skarabider, Scarabaeoidea
			* Familien Passalidae - totalt 70 slekter
				+ Underfamilien Macrolininae
					- Slekten ***Austropassalus*** Mjöberg, 1917
						* *Austropassalus hultgreni* Mjöberg, 1917

Eksterne lenker
---------------

* Atlas of Living Australia - *Austropassalus*
* Oversikt over artene
* (en) *Austropassalus* i Global Biodiversity Information Facility Rediger på Wikidata
**Apurímac** (uttales: apuˈɾimak, «*apu*»=guddom «*rimac*»=orakel, taler) er ei elv i Peru. Elva har utspring fra isbreer på nordsiden av Nevado Mismi, et 5 597 meter høyt fjell i provinsen Arequipa i det sørlige Peru, mindre enn 160 kilometer fra Stillehavet. Apurímac er den fjerneste kilden til Amazonas, verdens største elvesystem.

Elva renner i en hovedsakelig nordvestlig retning, forbi byen Cuzco, i trange kløfter opptil 3 000 meter dype (dobbelt så dype som Grand Canyon i USA). Elveløpet blir ofte avbrutt av stryk og fossefall. Etter 730,7 km løper Apurímac sammen med elva Mantaro og danner elva Ene, 440 meter over havet. Sideelva Mantaro er utbygd med Mantaro-demningen, et av landets største vannkraftverk.

Ene løper senere sammen med elva Perené på 330 moh og danner elva Tambo. På 280 moh løper den sammen med elva Urubamba og danner elva Ucayali, som er en av Amazonas' hovedtilløpselver. Noen ganger blir også elvene Ene og Tambo regnet som en del av Apurímac, og regnet på den måten har elva en samlet lengde på 1 070 km.

Referanser
----------

1. ↑  "Longuitud aproximada de los ríos mas importantes" Estadísticas Ambientales, 2008 Información Socio Demográfica, INES

Eksterne lenker
---------------

* (en) Apurímac River – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GeoNames
 |
***Apterona helicoidella*** er en sommerfugl som tilhører familien sekkspinnere (Psychidae). Den er ikke funnet i Norge, men har bestander i det sørlige Finland og på Öland og Gotland. I de nordiske bestandene er denne arten parthenogenetisk, det finnes bare vingeløse, larvelignende hunner. Den utmerker seg ved å lage spiralsnodde, sneglehus-lignende larvehus.

Utseende
--------

Det eneste man ser til denne arten er larvesekkene, som er spiralsnodde som sneglehus, 4-5 millimeter i diameter, kledt med sandkorn. Inni sitter den 4-5 millimeter lange, avlangt pæreformede, larvelignende hunnen som helt mangler antenner og bein.

Levevis
-------

Arten finnes på tørre enger og glissen buskmark. Arten er ganske varmekrevende. Larven spiser ulike slags lave urter. Den voksne hunnen begynner å legge egg straks etter at hun er klekket i juli, og lever bare noen timer. Arten er innført til Nord-Amerika der den faktisk er blitt et skadedyr i grønnsakdyrking, fordi den mangler naturlige fiender. Fra Tyskland og sørover forekommer det seksuelt formerende bestander, med flygedyktige hanner.

Utbredelse
----------

Arten er utbredt over hele Europa, og også innført til Nord-Amerika. I Norden er den kjent fra Öland, Gotland og det sørlige Finland.

Kilder
------

* Bengtsson, B.Å. Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 556-557. ISBN 978-91-88506-60-3
* Aarvik, L. Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri:

Eksterne lenker
---------------

* (en) *Apterona helicoidella* i Encyclopedia of Life Rediger på Wikidata

* (en) *Apterona helicoidella* i Global Biodiversity Information Facility Rediger på Wikidata

* (sv) *Apterona helicoidella* hos Dyntaxa Rediger på Wikidata

* (en) *Apterona helicoidella* hos Fauna Europaea Rediger på Wikidata

* (en) *Kategori:Apterona helicoidella* – bilder, video eller lyd på Wikimedia Commons Rediger på Wikidata

* (en) *Apterona helicoidella* – galleri av bilder, video eller lyd på Wikimedia Commons Rediger på Wikidata

* *Apterona helicoidella* – detaljert informasjon på Wikispecies Rediger på Wikidata
**Robert Napier** (født 21. juni 1791, død 23. juni 1876) var en ingeniør fra Skottland.

Bakgrunn og virke
-----------------

Robert Napier ble født i Dumbarton under den industrielle revolusjonen, han var sønn av James og Jean Napier. Hans bror som også het Robert var en smed.

Robert ble utdannet ved the burgh school i Skottland, her viste han stor interesse for tegning. Dette kom også igjen senere i livet da han malte klassisk kunst. Hans far hadde håpet at han ville utdanne seg som teolog og bli en kirkeminister i Skottland. Robert viste også stor interesse for å jobbe i familiens bedrift. Etter en tid ble Robert kontaktet av den britiske kongelige marine. Dette var noe han ikke var interessert i, derfor signerte han en femårig arbeidskontrakt med faren for å slippe. 
Etter tiden i sin fars bedrift flyttet han til Edinburgh, der jobbet han for Robert Stevenson, ingeniør bak the bell rock.

I 1815 åpnet han sin egen bedrift med en butikk i Glasgow og tok to ansatte. 

I 1818 giftet han seg med sin onkel John Napier sin datter.

I 1823 fikk han en kontrakt med å bygge en dampmaskin til the Leven steamer. Motoren var så god at den senere ble passet til et annet skip, The Queen of Beauty. The Leven steamer, hans første maskin står idag på the Scottish Maritime Museum i Dumbarton.

Kunst
-----

Napier sluttet aldri og vise interesse for kunst. Han bygde sitt hjem i vest Shandon, ved the Gareloch, for og holde sin store kunstsamling. Her var det malerier fra kjente kunstnere som Henry Raeburn og Horatio McCulloch i tillegg til malerier fra andre store kunstmestere.

Død
---

I 1875 døde hans kone Isabella bare 57 år gammel. Kun et år senere døde Robert. Han er begravd ved the Parish Kirkyard, i Dumbarton.

Referanser
----------

1. 1 2   Social Networks and Archival Context, oppført som Robert Napier (engineer), SNAC Ark-ID w61w82v5, besøkt 9. oktober 2017[Hentet fra Wikidata]
2. 1 2   RKDartists, rkd.nl, besøkt 23. august 2017[Hentet fra Wikidata]

  


|  |  |
| --- | --- |
| Oppslagsverk/autoritetsdata | Gazetteer for Scotland **·** VIAF **·** LCCN **·** ISNI **·** SUDOC
 |
**John «Red» Coward** (født 28. oktober 1910, død 1989) var en britisk ishockeyspiller som deltok under vinter-OL 1936 i Garmisch-Partenkirchen.

Familien emigrerte til Ontario i Canada der Coward lærte seg å spille ishockey. Han returnerte til England i 1935.

Coward ble olympisk- og verdensmester i ishockey under vinter-OL 1936 i Garmisch-Partenkirchen. Han spilte på det britiske laget som vant ishockeyturneringen foran Canada og USA. Storbritannia la grunnen til OL-gullet da de i sin semifinalegruppe beseiret Canada med 2-1. Resultat tok de med seg til finalerunden som besto av fire lag. Storbritannia slo Tsjekkoslovakia med 5-0 og de spilte uavgjort 0-0 i siste kampen mot USA og var dermed olympiske og verdensmestere i ishockey for første og eneste gang. Den femte olympiske turneringen i ishockey var også det tiende verdensmesterskapet og det tjueførste europamesterskapet i ishockey. Spillerne på det britiske laget var Coward, Alexander Archer, James Borland, Edgar Brenchley, James Chappell, Gordon Dailley, John Davey, Carl Erhardt, James Foster, John Kilpatrick, Archibald Stinchcombe og Robert Wyman. Coward spilte seks kamper og scoret et mål

OL-medaljer
-----------

* 1936 Nazi-Tysklands flagg Garmisch-Partenkirchen - Gull **Gull** i ishockey (Storbritannia)

EM- og VM-medaljer
------------------

* VM 1936 Nazi-Tysklands flagg Garmisch-Partenkirchen - Gull **Gull** i ishockey (Storbritannia)
* VM 1937 Storbritannias flagg London - Sølv Sølv i ishockey (Storbritannia)
* EM 1936 Nazi-Tysklands flagg Garmisch-Partenkirchen - Gull **Gull** i ishockey (Storbritannia)
* EM 1937 Storbritannias flagg London - Gull **Gull** i ishockey (Storbritannia)

Referanser
----------

1. ↑   www.sports-reference.com[Hentet fra Wikidata]

Eksterne lenker
---------------

* (en) John Coward – Olympedia Rediger på Wikidata

* (en) John Coward – Sports-Reference (OL-resultater – arkivert) Rediger på Wikidata

* (en) John Coward – Eurohockey.com Rediger på Wikidata

* (en) John Coward – Hockeydb.com Rediger på Wikidata

* (en) John Coward – Eliteprospects.com Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND
 |
**John Lawrence Daley** (født 26. august 1909, død 7. februar 1963) var en amerikansk bokser som deltok i De olympiske leker i 1928 i Amsterdam.

Daley vant en olympisk sølvmedalje i boksing under OL i 1928 i Amsterdam. Han kom på andreplass i vektklassen bantamvekt (53,5 kg) bak italienske Vittorio Tamagnini.

Daley vant de tre innledende kampene på poeng, han beseiret Ingvald Bjerke fra Norge, Osvaldo Sánchez Martínez fra Chile og Harry Isaacs fra Sør-Afrika på vei til finalen. Finalen tapte han til Vittorio Tamagnini fra Italia på poeng.

Det var 18 boksere fra 18 nasjoner som stilte i den nest letteste vektklassen, som ble avviklet i perioden 7. til 11. august 1928.

OL-medaljer
-----------

* 1928 Nederlands flagg Amsterdam - Sølv **Sølv** boksing, bantamvekt

Referanser
----------

1. ↑   www.olympedia.org[Hentet fra Wikidata]

Eksterne lenker
---------------

* (en) John Daley – Olympics.com Rediger på Wikidata

* (en) John Daley – Olympic.org Rediger på Wikidata

* (en) John Daley – Olympedia Rediger på Wikidata

* (en) John Daley – Sports-Reference (OL-resultater – arkivert) Rediger på Wikidata

* (en) John Daley – databaseOlympics.com (arkivert) Rediger på Wikidata

* (en) John Daley – BoxRec Rediger på Wikidata

  


|  |  |
| --- | --- |
| Oppslagsverk/autoritetsdata | Prabook
 |
**John Emory Cookman** (født 2. september 1909 i Englewood i New Jersey i USA, død 19. august 1982 i New Jersey) var en amerikansk ishockeyspiller som deltok i de olympiske leker 1932 i Lake Placid.

Cookman vant en olympisk sølvmedalje i ishockey under vinter-OL 1932 i Lake Placid. Han spilte på det amerikanske laget som kom på andreplass, bak Canada, i OL-turneringen. Det var fire lag som deltok og alle lagene møttes to ganger. Det var to meget jevne kamper mellom USA og Canada, den første vant Canada med 2-1 etter forlengning og den andre sluttet uavgjort 2-2. Canada vant sitt fjerde strake olympiske gull i ishockey foran USA og Tyskland. Den fjerde olympiske turneringen i ishockey var også det sjette verdensmesterskapet i ishockey. Spillerne på USAs lag var Osborn Anderson, John Bent, John Chase, John Cookman, Douglas Everett, Franklin Farrell, Joseph Fitzgerald, Edwin Frazier, John Garrison, Gerard Hallock, Robert Livingston, Francis Nelson, Winthrop Palmer og Gordon Smith.

Cookman spilte fem kamper i OL-turneringen og scoret to mål.

OL- og VM-medaljer
------------------

* OL 1932 USAs flagg Lake Placid - Sølv Sølv i ishockey, USAs flagg USA
* VM 1932 USAs flagg Lake Placid - Sølv Sølv i ishockey, USAs flagg USA

Referanser
----------

Eksterne lenker
---------------

* (en) John Cookman – Olympedia Rediger på Wikidata

* (en) John Cookman – Sports-Reference (OL-resultater – arkivert) Rediger på Wikidata

* (en) John Cookman – databaseOlympics.com (arkivert) Rediger på Wikidata

* (en) John Cookman – Eurohockey.com Rediger på Wikidata

* (en) John Cookman – Eliteprospects.com Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**John Cornford** (født 27. desember 1915 i Cambridge, England, død 28. desember 1936) var en engelsk dikter og kommunist. 

Han var sønn av F. M. Cornford og hans kone Frances Cornford, og han var gjennom sin mor et barnebarn av den kjente evolusjonsbiologen Charles Darwin. Hans bror Christopher Cornford fortsatte å være aktiv innen britisk politikk til langt ut på 1980-tallet. 

En annen Cambridge-student, som kom til å spille en stor rolle i livet hans, var Margot Heinemann. De to ble etter hvert elskere, og han adresserte både dikt og brev til henne. Han hadde også et forhold med en walisisk kvinne, Rachel Peters, som han hadde et barn: James Cornford, sammen med. Dette barnet ble senere adoptert og oppdratt av barnets besteforeldre, Francis og Frances Cornford. Et fotografi av Peters og Cornford sammen kan bli funnet på National Portrait Gallery, i London. 

Fra 1933 var han direkte involvert i Communist Party of Great Britain i London, og han ble ofte assosiert med denne organisasjonens formann Harry Pollitt. Han kjempet under den spanske borgerkrigen og han var delvis inspirert av tyskerne i Thälmann-bataljonen. Han deltok for første gang i kamphandlinger i byen Aragon i det nordlige Spania i august 1936, før han returnerte til Storbritannia, og han kom tilbake til Spania igjen i desember samme år. Han ble drept på Lopera, i nærheten av Córdoba i desember 1936, i en alder av 21 år.

Referanser
----------

1. 1 2   Archive of Fine Arts, cs.isabart.org, abART person-ID 88870, besøkt 1. april 2021[Hentet fra Wikidata]
2. 1 2   Social Networks and Archival Context, SNAC Ark-ID w6rk1vc5, besøkt 9. oktober 2017[Hentet fra Wikidata]
3. 1 2 3 4 5 6 7 8   Kindred Britain[Hentet fra Wikidata]

|  |  |
| --- | --- |
| Oppslagsverk/autoritetsdata | Prabook **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** NLA **·** NDL **·** BNE **·** BBC Things
 |
«**Teenagers**» er en sang av rockebandet My Chemical Romance. Sangen ble utgitt 9. juli 2007 som den tredje singlen fra albumet *The Black Parade* i USA og som den fjerde singlen i Storbritannia, Filippinene og Canada. Sangen er bandets tolvte single totalt. Den ble gjort tilgjengelig for nedlasting for Xbox 360-spillet Guitar Hero II 15. august 2007, sammen med «Famous Last Words», «Dead!» og «This Is How I Disappear».

Musikkvideoen hadde premiere første gang på musikk-kanalen C4 fra New Zealand, til stor overraskelse for fans og seere.

Listeplasseringer
-----------------

| Liste | Plassering |
| --- | --- |
| Argentina | 2 |
| *Billboard* Hot 100 | 67 |
| *Billboard* Pop 100 | 52 |
| *Billboard* Modern Rock Tracks | 13 |
| *Billboard* Hot Digital Songs | 39 |
| *Billboard* Canadian Hot 100 | 58 |
| Grønland | 19 |
| Irish Singles Chart | 7 |
| iTunes Top Singles | 40 |
| Latvia Airplay Top | 12 |
| Filippinene | 1 |
| Polen topp 50 | 52 |
| New Zealand Top 40 Singles Chart | 5 |
| *TRL* Countdown | 1 |
| Storbritannia | 9 |
| Uruguay | 19 |
|

Referanser
----------

1. ↑  Latvian Airplay Top
2. ↑  Polish National Top 50 Arkivert 18. mai 2008 hos Wayback Machine.

Eksterne lenker
---------------

* My Chemical Romance' offisielle nettside
* "Teenagers", sangtekst
* Musikkvideo (YouTube)
*Se artikkel António de Oliveira Salazar for portugisisk statsminister med samme navn*

**Antonio Salazar** (henrettet 12. januar 1897 i Manila, Filippinene) var en av 13 filippinere som ble henrettet av spanjolene på Bagumbayan-feltet i Manila under den filippinske revolusjon.

Antonio Salazar var innehaver av *Bazar El Cisne* *Calle Carriedo* i Manila. Han ble henrettet fordi han hadde solgt et lite trykkeri til to *Katipuneros* fra Australia som hadde betalt de 400 peso det kostet med penger vunnet i det nasjonale lotteri. Dette trykkeriet var blitt bragt til Andres Bonifacios hus. Det viste seg at det var for få bokstavtyper, særlig vokaler. Jacinto måtte kjøpe bokstavene *i*, *u*, *w*, *o*, *k* og *h* fra Isabelo de los Reyes for 20 peso, og andre bokstaver ble stjålet fra avisen *Diario de Manila* av *Katipuneros* som arbeidet der. Pressen ble brukt for produksjon av medlemskort og pamfletter. 

De 13 filippinerne som ble henrettet omtales som *Trece Martires de Bagumbayan*, og gruppen bestod av Numeriano Adriano, Geronimo Medina, José Dizon, Domingo T. Franco, Eustacio Mañalak, Benedicto Nijaga, Ramon Padilla, Braulio Rivera, Francisco L. Roxas, Faustino Villaruel, Moises E. Salvador, Luis Enciso Villareal og Antonio Salazar.
**Testrup Højskole** er en dansk grundtvigsk folkehøyskole grunnlagt i 1866 av høyskolemannen Jens Nørregård (1838–1913). Sammen med en rekke engasjerte medarbeidere (Christoffer Bågø m.fl.) gjorde han Testrup Højskole til en suksessfull skole.
Testrup Højskole ligger i Mårslet ca. 13 km syd for Aarhus.

I 1913 overtok forstander Kristian Taarup ledelsen av skolen, og i 1927 ble skolen kjøpt av Dansk Sygeplejeråd og drevet som sykepleiehøyskole i de neste 40 år – i de første 20 år under ledelse av forstanderinne Maren Grosen og de siste 20 med Ingrid Kaae som leder. Skolen var den første og også den meste kjente av en rekke sykepleiehøyskoler rundt omkring i landet. Da sykepleierskeutdannelsen ble omlagt, vendte skolen tilbake til sin opprinnelige skikkelse som en allmenn folkehøyskole i den grundtvigske tradisjon.

Skolen er i dag en av de toneangivende grundtvigske høyskoler. Siden 1986 har Jørgen Carlsen vært forstander. Testrup Højskoles Elevforening siden 2011 har vært ledet av Benjamin Ask Popp-Madsen, elev fra 2006.

Testrup Højskole utdeler årlig i samarbeide med Montana Møbler og Dagbladet Information, Montanas Litteraturpris.

Referanser
----------

1. ↑  *Montanas Litteraturpris*, montana.dk. Besøkt 22. nov. 2013 Arkivert 2. januar 2015 hos Wayback Machine.

Eksterne lenker
---------------

* Testrup Højskole

  


|  |  |
| --- | --- |
| Oppslagsverk/autoritetsdata | Store Danske Encyklopædi
 |

Portal: Danmark
**Tethys redningsapparat** eller «redningsvest», som folk fleste kaller den i dag, ble oppfunnet av Breder Carlsen i Bodø på midten av 1890-tallet. Det fantes allerede en del forskjellige redningsvester med flere forskjellige flytemidler. Det spesielle med Tethys var imidlertid at flytemidlet var luft. Det vil si at brukeren blåste den opp selv. Man kunne selv bestemme når, og hvor mye luft en blåste inn i vesten. Fordelen med dette var at en kunne avveie sikkerhet og komfort i arbeidssituasjonen. og at den kunne bæres under ytterklær. I reklame, og ved demonstrasjoner, ble det påpekt at vesten kunne blåses helt opp «i 3 pust hvilket tok ca 9 sekunder.»
Første gang en med sikkerhet kan si at den ble demonstrert var i Kanalhavna under Båtstevnet i Trondheim i 1896.

Dette var trolig den første oppblåsbare redningsvesten.

Redningsapparatet ble godkjent av Patentkomisjonen den 8. august 1898 med patent nr. 6965. Innblåsningsventilen ble også patentert, og ble godkjent 4. mai 1898 med Patent nr. 6803, og betegnelsen «Mundstykke til indblæsing av luft i redningsapparater og lig.»

I patentet beskrives 3 modeller eller versjoner. To er beregnet til å festes på, eller i klærne, og den tredje var forsynt med seler og stropper for festing på kroppen, enten under eller utenpå klær. På Verdensutstillingen i Paris 1900 viser oppfinneren fram 2 av beltene.

Referanser
----------

1. ↑  «Indherredsposten» (pressemelding). 8. juli 1896.
***Tre søstre*** (russisk: Три сестры) er et skuespill av den russiske dramatikeren og novelleforfatteren Anton Tsjekhov. Konstantin Stanislavskij og hans Moskva kunstnerteater uroppførte stykket 31. januar 1901 i Moskva.

Stykket er et naturalistisk stykke om forfallet innen den privilegerte klassen i Russland, og deres søken etter meningen med livet i det moderne verden. Det beskriver tilværelsen og forhåpningene til Prozorov-familien og de tre søstrene Olga, Masja og Irina, og deres bror Andrej. Familien er utilfredse og frustrerte med sine liv. Søstrene vokste opp i Moskva og har en urban og moderne bakgrunn, men de siste elleve årene har de bodd i en liten landsens by.

I stykket får Moskva en symbolsk betydning for søstrene som drømmer tilbake til tiden der og hele tiden snakker om deres ønske om å kunne vende tilbake. For dem er representerer Moskva lykken og det perfekte liv. Utover i stykket blir det klart at de aldri kommer til Moskva, og søstrene må se at deres drømmer forblir fjerne og uoppfylte.

Filmatiseringer (utvalg)
------------------------

* 1966 – *The Three Sisters*

Eksterne lenker
---------------

* 

|  |  |
| --- | --- |
| Wikisource | (ru) Три сестры – originaltekster fra den russiskspråklige Wikikilden |

* Tysk oversettelse i Projekt Gutenberg
* Hellmuth Karasek: «Die Poesie des ungelebten Lebens», *Der Spiegel*, 06. februar 1984

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** BNF **·** BNF (data) **·** SUDOC **·** NLA **·** NKC **·** BNE
 |
Viet Quocs flagg
**Viet Nam Quoc Dan Dang** (VNQDD), ofte referert til som Viet Quoc, var det vietnamesiske nasjonalistpartiet, et revolusjonærsosialistisk parti som kjempet mot Frankrike for et fritt Vietnam på 1920-tallet. Partiet ble opprettet av intellektuelle i Hanoi i 1920-årene, og fra og med 1927 ble partiet ledet av Nguyen Thai Hoc, som brukte det kinesiske Kuomintang som modell. Partiet fikk en rekke tilhengere i den nordlige delen av Fransk Indokina. Flere av disse var lærere og intellektuelle. Partiet fikk ikke noen betydelig støtte fra bøndene og industriarbeiderne.

Fra 1928 ble Viet Quoc ofte forbundet med flere snikmord på høytstående franske administratorer i Fransk Indokina og vietnamesiske kollaboratører. Da Hervé Bazin ble drept i 1929, valgte Frankrike å legge skylden på Viet Quoc, selv om det var usikkert hvorvidt organisasjonen var involvert i attentatet. Det franske militæret gikk til angrep på organisasjonen, og mellom 300 og 400 av de til sammen 1 500 medlemmene ble drept i den påfølgende konflikten. Mange av lederne ble drept, men Hoc greide å flykte.

Senere i 1929 ble partiet betydelig svekket på grunn av en indre strid. På grunn av økende fransk motstand, endret Viet Quoc sin taktikk fra isolerte attentater til å starte et omfattende opprør kjent som Yen Bai-mytteriet. Viet Quoc fikk støtte fra vietnamesiske elementer av den franske hæren i Indokina, som gjorde mytteri mot den franske hæren. Til tross for storslått folkelig støtte, ble opprøret lett slått ned av franske myndigheter, og organisasjonens ledere (inkludert Hoc) ble tatt til fange og henrettet. Etter dette klarte aldri Viet Quoc gjenerobre sin politiske posisjon i Vietnam.

Noen gjenlevende elementer i organisasjonen gikk over til å arbeide for en fredelig løsning av konflikten, mens andre rømte til Yunnan i Kina, hvor de fikk våpen og trening. I løpet av 1930-tallet ble partiet overskygget av Hồ Chí Minhs Indokinesiske kommunistparti (ICP), og etter at andre verdenskrig tok slutt og Den første indokinesiske krig begynte, gikk snart flere Viet Quoc-medlemmer inn i kampene på Viet Minhs side. Ho Chi Minh utrensket Viet Quoc i løpet av krigen for å styrke Viet Minhs posisjon som den dominerende kommunistfraksjonen i Vietnam. Etter at krigen resulterte i et fransk nederlag i 1954, rømte flesteparten av organisasjonens aktivister til Sør-Vietnam, hvor de forble aktive inntil Saigons fall i 1975. Idag eksisterer partiet kun utenfor Vietnam.

Eksterne lenker
---------------

* Offisielt nettsted Rediger på Wikidata

  


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN
 |
Super deformed Wikipe-tan
**Super deformed**, **Chibi** eller **SD** er en spesiell japansk karikaturstil hvor figurene er tegnet på en overdreven måte. De har små og lubne kropper med korte og stive lem og store hoder slik at de skal ligne små barn.

Stilen blir kalt *Chibi* av noen fans, men dette er et annet konsept som refererer til en persons høyde enn tegnestilen.

Japansk media
-------------

SD er en del av japansk kultur og finnes overalt fra reklamer til undergrunnsskilt og anime og manga.

Det blir også ofte brukt i anime og manga i korte avsnitt for å vise en ekstrem eller overdreven følelse, som sinne eller overraskelse, som er vanskelig å skildre på et mer realistisk ansikt. De er ment å være søte og skal gi en humoristisk avveksling fra handlingen.

Proporsjoner
------------

I virkeligheten er hodet vanligvis 1/8 av en persons høyde.

Hodet på en SD-figur kan være fra en tredjedel til halvparten av figurens totale høyde. Ofte brukes det gylne snitt (38 %) og øynene tar opp mesteparten av hodet.

Referanser
----------

1. ↑  «*A Super Deformed Tutorial* hos Bakaneko.com». Arkivert fra originalen 21. august 2008. Besøkt 20. august 2008.
2. ↑  *Chibi Drawing! (aka Super Deformed)* hos Polykarbon.com

Eksterne lenker
---------------

* Super deformed definert hos Anime News Network
«Haruspex» har flere betydninger.
Modell av fårelever som er funnet i Picenum med etruskiske inskripsjoner.
**Haruspex** (flertall *harispices*) var en etruskisk prestetype som også hadde stor betydning på den romerske statskult lenge etter at den etruskiske sivilisasjon og kultur var forsvunnet. Blant hettittene og babylonerne fantes det en lignende prestefunksjon, og ritualene kan derfor opprinnelig ha kommet fra samme område.

En haruspex tok varsler og fortolket dem ut fra særlige systemer som var overlevert fra forgjengerne. Et av dem var lesning av dyreinnvoller, spesielt leveren, som på gresk ble kalt *hepatoskopi* («lever-skue»). Til dette benyttet presten antagelig en modell av en lever som var framstilt i leire eller metall. Flere slike modeller er blitt funnet i arkeologiske utgravninger, blant annet i italienske Piacenza i 1877. Denne modellen av bronse hadde etruskiske inskripsjoner av guder for hvert område på leveren. Kunnskapen om haruspex finnes i boken *Libri Tagetici* som er en samling tekster tilskrevet guden Tarchies (latin *Tages*) i den etruskiske mytologien.

Haruspices ble ofte benyttet av romerske myndigheter som varseltydere og embetsmenn og generaler fikk gjerne knyttet en haruspex til seg som fungerte som en religiøs rådgiver i deres arbeid. Dette embetet var arvelig og kun forbeholdt visse slekter. I tillegg fantes de spåmenn som stilte sine evner til rådighet for private, disse ble også kalt for haruspices, men disse ble gjerne betraktet med mistenksomhet fra offisiell side, og de romerske myndighetene forsøkte flere ganger å begrense deres aktiviteter eller forby dem helt.

Under ritualene ble følgende ritualer lest opp:

1. TULAR EISNA SATH!
2. TA SACNI!
3. AC EISI NERICN VACL!
4. APLU! THUI SRENAR TEV!
5. FLERCHVA RATUM TUR!
6. IKAN NETSVIS ALPNU APLUS TURUCE.
7. VERS RACHTI!
8. TURMS HATHRTHI!
9. THUI MUR TEVC SRENARTN!
10. TURMS THUNZ: SUTH!
11. TURMS ESLZ: ZICH!
12. TURMS CIZ: MINI TES!
13. NETSVIS SACCE!
14. ZERI UTU RATUM!
15. EISAR IPA LUCAIR THUI UTICE!

Se også
-------

* Piacenzas lever, etruskisk bronsemodell av en sauelever

Eksterne lenker
---------------

* Haruspices, artikkel i *Smith's Dictionary of Greek and Roman Antiquities*
* Figurine of Haruspex, 4th Cent. B.C. Vatican Museums Online, Gregorian Etruscan Museum, Room III

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica
 |
**Hartz-reformene** (tysk: Hartz-Konzept) er navnet på en rekke reformer foreslått av en offentlig tyske kommisjon *Moderne Dienstleistungen am Arbeitsmarkt*, som ble ledet av Peter Hartz. Kommisjonen ble nedsatt av Gerhard Schröders første regjering 1. februar 2002, og la frem sin sluttrapport i august samme år. Hartz-reformene inngikk deretter i regjeringen Schröders politiske program kalt Agenda 2010, med planer for politiske reformer innen året 2010.

Kommisjonen hadde i oppdrag å utarbeide forslag til hvordan arbeidsmarkedspolitikken i Tyskland kunne gjøres mer effektiv og hvordan Tysklands arbeidsmarkedsetat, Bundesanstalt für Arbeit kunne reformeres. Det hadde nylig blitt avslørt store uregelmessigheter i systemet for formidling av arbeidsledighetstrygd.

Hartz-kommisjonens arbeid resulterte i fire lover, senere kalt henholdsvis Hartz I, Hartz II, Hartz III og Hartz IV. Lovene hadde hovedsakelig som formål å få arbeidsledige raskere ut i arbeid. Den som meldte seg for sent, skulle trekkes i sin arbeidsledighetstrygd.

Referanser
----------

1. 1 2 3  «weitere Publikationen Details | IAB». *www.iab.de*. Arkivert fra originalen 12. februar 2019. Besøkt 10. februar 2019.
2. ↑  Walwei, Ulrich. «Agenda 2010 und Arbeitsmarkt: Eine Bilanz | APuZ». *bpb.de* **(tysk)**. Besøkt 10. februar 2019.

|  |  |
| --- | --- |
| Oppslagsverk/autoritetsdata | Store Danske Encyklopædi **·** GND **·** LCCN
 |

Portal: Tyskland
| Medaljeoversikt |
| --- |
| Konkurrerte for Nederlands flagg Nederland |
| Friidrett: |
| Friidrett U18-EM i friidrett |
| Gull | Jerusalem 2022 |  110 mH |

**David Pronk** (født 22. desember 2005) er en nederlandsk friidrettsutøver som representerer klubben AV Sprint. Han vant 110 meter hekk under U18-EM i friidrett 2022.

Idrettskarriere
---------------

Pronk kom på fjerdeplass i tikamp under det nederlandske U18-mesterskapet i mangekamp i 2021. Han kom også på fjerdeplass på 110 meter hekk under det nederlandske U18-mesterskapet i friidrett.

I 2022 kom han på andreplass i tikamp under det nederlandske U18-mesterskapet i mangekamp, og han vant 110 meter hekk under det nederlandske U18-mesterskapet i friidrett. 

Han deltok i U18-EM i friidrett 2022, og vant der 110 meter hekk foran Némo Rase og Nils Leifert.

Referanser
----------

1. ↑  U18-EM i friidrett - *Result - 110m Hurdles (91.4cm) Men Final* Arkivert 9. juli 2022 hos Wayback Machine. besøkt 9. juli 2022.

Eksterne lenker
---------------

* (en) David Pronk – World Athletics Rediger på Wikidata
* (en) Profil, U18-EM 2022 Arkivert 9. juli 2022 hos Wayback Machine.
**Gina Joy Carano** (født 16. april 1982 i Dallas i Texas) er en amerikansk skuespillerinne og tidligere MMA-utøver. Hun var regnet som en av MMA-sportens fremste, og har sin bakgrunn fra thaiboxing.

Idrettskarriere
---------------

Carano startet sin kampsportkarriere som utøver av Muay thai. Hun gikk derfra til å konkurrere innen Mixed Martial Arts og vant den første kvinnekampen i MMA på 38 sekunder i 2006.

I 2014 var hun i samtaler med UFC om en kamp mot Ronda Rousey, som på tidspunktet var daværende tittelholder i bantamvekt og dominerte kvinnelig MMA. Kampen ble aldri noe av fordi Carano valgte å trekke seg som følge av avtalebrudd og respektløse utspill fra UFCs sjef Dana White sin side. Carano hadde ikke trent mot profesjonell kampsport på nesten fem år og satte som krav at hun fikk trene i et halvt år i stillhet før kampen ville bli offentliggjort. I stedet begynte White allerede dagen etter å diskutere samarbeid med Carano i offentligheten. Da White i tillegg sendte en henne en melding med nedlatende innhold bestemte hun seg for å trekke seg. White beklaget senere sin oppførsel overfor Carano.

TV- og filmkarriere
-------------------

Carano var med i sin første film i 2009 og har siden gjort det til sin karriere.

Carano medvirket som Riley Hicks i *Fast & Furious 6* fra 2013.

I 2019 var hun med i TV-serien *The Mandalorian* på Disney+ som karakteren Cara Dune, men ble løst fra kontrakten etter utspill på sosiale medier.

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. ↑  Jed Meshew (26. november 2019). «Morning Report: Gina Carano reveals how profane text by Dana White ruined a fight between her, Ronda Rousey». MMA Fighting. Besøkt 2. desember 2019.
3. ↑

Eksterne lenker
---------------

* (en) Gina Carano – kategori av bilder, video eller lyd på Commons Rediger på Wikidata
* (en) Gina Carano på Internet Movie Database Rediger på Wikidata

* (sv) Gina Carano i Svensk Filmdatabas Rediger på Wikidata

* (da) Gina Carano på Filmdatabasen Rediger på Wikidata

* (da) Gina Carano på Scope Rediger på Wikidata

* (fr) Gina Carano på Allociné Rediger på Wikidata

* (en) Gina Carano på AllMovie Rediger på Wikidata

* (en) Gina Carano hos Rotten Tomatoes Rediger på Wikidata

* (en) Gina Carano hos The Movie Database Rediger på Wikidata
* (en) Gina Carano på Twitter Rediger på Wikidata

* (en) Gina Carano på Facebook Rediger på Wikidata

* (en) Gina Carano på Instagram Rediger på Wikidata

* Gina Carano på Myspace Rediger på Wikidata
* (en) Gina Carano – Sherdog Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Geni **·** VIAF **·** GND **·** LCCN **·** ISNI **·** SUDOC **·** NKC **·** BNE **·** MusicBrainz **·** Discogs
 |
Hovedporten til Qasr al-Hayr al-Sharqi. Elementer som de fremtredende tårnene, buede overliggere samt skiftevis bruk av mursten og sten er utført med romersk inspirasjon. Over hovedinngangen ses et nedadrettet skyteskår, en såkalt *machicoulis*.  Foto: Jim Gordon 
**Qasr al-Hayr al-Sharqi** er en slottslignende bygning i Den syriske ørken, ca. 120 km nordøst for Palmyra.

Den ble oppført av umayyadekalifen Hišām ibn ʿAbd al-Malik omkring 730 e.Kr. til jakt og som militær utpost. Abbasidekalifen Harun al-Rashid gjorde den senere til en av sine residenser, og det er tegn på at bygningene først ble forlatt i det 14. århundre. Her finnes rom, rester av en moske og minaret, samt termiske bad.

Qasr al-Hayr al-Sharqi, hvis port er gjenskapt i Deir ez-Zors museum, har sitt motstykke i Qasr al-Hayr al-Gharbi, 80 km sydvest for Palmyra, hvis fasade i dag er montert utenpå nasjonalmuseet i Damaskus.

Referanser
----------

1. ↑  Hillenbrand, Robert: *Islamic Art and Architecture*, Thames & Hudson, 1999, s. 29
2. 1 2  Humphreys, Andrew et al.: *Syria*, Lonely Planet Publications, 1999. s. 268
3. ↑  *Deir ez-Zor Museum*, placeandsee.com. Besøkt 18. februar 2016

Eksterne lenker
---------------

* (en) Qasr al-Heir al-Sharqi – kategori av bilder, video eller lyd på Commons Rediger på Wikidata
* *Un Château du désert Qasr al-Hayr ach-Charqi*, unesco.org. Besøkt 18. februar 2016